b'\n_START_ARTICLE_\nHMS London (69)\n_START_SECTION_\nPalvelus\n_START_PARAGRAPH_\nHMS London liitettiin palvelukseen otettaessa 1. Risteilij\xc3\xa4viirikk\xc3\xb6\xc3\xb6n, jossa alus palveli maaliskuuhun 1939 modernisoinnin alkamiseen saakka. Aluksen kylkipanssarointia lis\xc3\xa4ttiin 4,5 tuumaiseksi ja silta rakennettiin muistuttamaan Fiji-luokan alusten siltaa. Alukselle asennettiin my\xc3\xb6s tulenjohdon et\xc3\xa4isyydenmittaustutka HACS Mk1 sillan p\xc3\xa4\xc3\xa4lle. Kevytt\xc3\xa4 ilmatojunta-aseistusta vahvistettiin lis\xc3\xa4\xc3\xa4m\xc3\xa4ll\xc3\xa4 kaksi kahdeksanputkista kaksinaulaista ja kaksi neliputkista puolentuuman konekiv\xc3\xa4\xc3\xa4ri\xc3\xa4._NEWLINE_Aluksen palatessa palvelukseen helmikuussa 1941 se osallistui saksalaisen taistelulaiva Bismarckin mets\xc3\xa4stykseen Atlantilla. Alus yhdess\xc3\xa4 saattajansa h\xc3\xa4vitt\xc3\xa4j\xc3\xa4 HMS Brilliantin kanssa pys\xc3\xa4ytti etsinn\xc3\xa4n aikana saksalaiset tankkerit Esso Hamburgin ja Esso Colonin  4. kes\xc3\xa4kuuta ja seuraavana p\xc3\xa4iv\xc3\xa4n\xc3\xa4 tankkeri Egerlandin. Alukset pys\xc3\xa4yttiv\xc3\xa4t viel\xc3\xa4 21. kes\xc3\xa4kuuta tukilaiva Babitongan._NEWLINE_Alukselle tehty modernisointi oli lis\xc3\xa4nnyt aluksen painoa ja Atlantin myrskyt aiheuttivat aluksen rungolle vakavia vaurioita. Alus jouduttiin siirt\xc3\xa4m\xc3\xa4\xc3\xa4n telakalle lokakuusta 1941 tammikuuhun 1942 vaurioiden korjaamiseksi. Telakalla korvattiin puolentuuman konekiv\xc3\xa4\xc3\xa4rit kahdeksalla yksiputkisella 20 millimetrin ilmatorjuntatykill\xc3\xa4. Alukselle asennettiin my\xc3\xb6s tutka 273._NEWLINE_HMS London liitettiin palvelukseen palatessaan J\xc3\xa4\xc3\xa4meren saattueiden suojaksi, miss\xc3\xa4 se palveli marraskuuhun saakka. J\xc3\xa4\xc3\xa4merell\xc3\xa4 aluksen runko k\xc3\xa4rsi uusia vaurioita ja se jouduttiin uudelleen siirt\xc3\xa4m\xc3\xa4\xc3\xa4n telakalle joulukuusta 1942 toukokuuhun 1943. Telakalla alukselta poistettiin lentokoneen tarvitsemat laitteet, mutta hangaari j\xc3\xa4tettiin. Alukselle asennettiin my\xc3\xb6s seitsem\xc3\xa4n yksiputkista 20 millimetrin ilmatorjuntatykki\xc3\xa4._NEWLINE_HMS London liitettiin palvelukseen palatessaan It\xc3\xa4iseen laivastoon, jossa se palveli sodan p\xc3\xa4\xc3\xa4ttymiseen saakka. Vuoden lopulla aluksen kolme yksiputkista korvattiin nelj\xc3\xa4ll\xc3\xa4 kaksiputkisella 20 millimetrin tykill\xc3\xa4. Aluksella oli huhtikuussa 1944 nelj\xc3\xa4 s\xc3\xa4hk\xc3\xb6toimista kaksiputkista ja kuusitoista yksiputkista 20 millimetrin ilmatorjuntatykki\xc3\xa4 sek\xc3\xa4 kaksinaulaisia. Vuoden 1945 hein\xc3\xa4kuuhun mennsess\xc3\xa4 aluksella karvattiin kahdeksan yksiputkista nelj\xc3\xa4ll\xc3\xa4 kaksiputkisella 20 millimetrin ja nelj\xc3\xa4ll\xc3\xa4 yksiputkisella 40 millimetrin Bofors Mk III -ilmatorjuntatykill\xc3\xa4. Alus purjehti Hongkongiin 1949 ja ankkuroitiin Fal-joelle, jossa se pysyi 3. tammikuuta 1950 BISCOlle siirtoon saakka. Alus saapui romutettavaksi R W Wardille Barrowiin 25. tammikuuta.'